അരണാട്ടുകര

കേരളത്തിലെ തൃശ്ശൂർ നഗരത്തിലെ ഒരു പട്ടണമാണ് അരണാട്ടുകര. തൃശൂർ മുനിസിപ്പൽ കോർപ്പറേഷനിലെ 48-ാമത്തെ വാർഡാണ് അരണാട്ടുകര ഗ്രാമം.

 സ്ഥാനം 
ഈ ഗ്രാമത്തിന് ചുറ്റുമായി ലാലൂർ, അയ്യന്തോൾ, പൂത്തോൾ, കൂർക്കഞ്ചേരി, വടൂക്കര എന്നീ പ്രദേശങ്ങളാണ്. കൊച്ചി അന്താരാഷ്ട്ര വിമാനത്താവളത്തിൽ നിന്ന് 55 കിലോമീറ്റർ അകലെയാണ് ഈ നഗരം. തൃശൂർ റെയിൽവേ സ്റ്റേഷനിൽ നിന്നും കെ.എസ്.ആർ.ടിി.സി. സ്റ്റേറ്റ് ബസ് ടെർമിനസിൽ നിന്നും വെറും 2 കിലോമീറ്റർ മാത്രം അകലെയാണ് അരണാട്ടുകര ഗ്രാമം സ്ഥിതി ചെയ്യുന്നത്.  

 ചരിത്രം 
മുമ്പ് കേരളത്തിലെ ഗതാഗതത്തിൻ്റെ ഭൂരിഭാഗവും ജലഗതാഗതത്തിലൂടെയായിരുന്നു. അക്കാലത്ത് തൃശ്ശൂരിലെ ഉപഭോക്താക്കൾക്കായി സാധനങ്ങൾ സംഭരിക്കുന്നതിനായി കായലിനോട് ചേർന്ന് ഒരു വലിയ സ്റ്റോക്ക് യാർഡ് അരണാട്ടുകര ഗ്രാമത്തിലുണ്ടായിരുന്നു.

എ. ഡി. 800 കളിൽ കൊടുങ്ങല്ലൂരിൽ നിന്ന് (മുസിരിസ്) കുടിയേറിയ  സെന്റ് തോമസ് ക്രിസ്ത്യാനികളുടെ ആദ്യകാല വാസസ്ഥലങ്ങളിലൊന്നാണ് അരണാട്ടുകര. അവരിൽ ചിലർ അരണാട്ടുകരയിലും മറ്റുള്ളവർ കൃഷി, വ്യവസായം എന്നിവയ്ക്കായി അങ്കമാലി, അകപ്പറമ്പ് തുടങ്ങിയ പ്രദേശങ്ങളിലേയ്ക്കും താമസം മാറി. 

കൊച്ചിയിലേക്കുള്ള യാത്രയിൽ സാധനങ്ങൾക്കായി പോയിരുന്ന ബോട്ടുകാർ കണ്ടെത്തിയ ഒരു സെന്റ് സെബാസ്റ്റ്യൻ പ്രതിമ സ്ഥാപിച്ചിടത്ത് പിന്നീട് ഒരു ദേവാലയം നിർമ്മിക്കപ്പെട്ടു.

കാലിക്കറ്റ് യൂണിവേഴ്സിറ്റി ടീച്ചർ എജ്യുക്കേഷൻ സെന്റർ (എം. എഡ്., ബി. എഡ്), നാടക പരിശീലന സ്ഥാപനമായ സ്കൂൾ ഓഫ് ഡ്രാമ ആൻഡ് ഫൈൻ ആർട്സ് എന്നിവയും ലാലൂരിലെ ഡോ. ജോൺ മത്തായി സെന്ററിന് കീഴിലുള്ള  കാലിക്കറ്റ് സർവകലാശാലയുടെ എം. ബി. എ സ്ഥാപനമായ സ്കൂൾ ഓഫ് മാനേജ്മെന്റ് സ്റ്റഡീസും  അരണാട്ടുകരയിലാണ് സ്ഥിതിചെയ്യുന്നത്.

അരണാട്ടുകരയിലെ താമസക്കാർക്ക് ആവശ്യമായ പ്രാഥമിക വിദ്യാഭ്യാസം നൽകുന്ന താരകൻസ് ഹൈസ്കൂൾ, ഇൻഫന്റ് ജീസസ് ഗേൾസ് ഹൈസ്കൂൽ, സർക്കാർ വിദ്യാലയം എന്നിവയും ഇവിടെയുണ്ട്.

 സംസ്കാരം 
ജനുവരി മാസത്തിലെ ആദ്യ ഞായറാഴ്ചയാണ് അരണാട്ടുകര പള്ളിയിലെ ഉത്സവം നടക്കുന്നത് 

 ഇതും കാണുക 

 തൃശൂർ
 തൃശൂർ ജില്ല

 അവലംബം 

വർഗ്ഗം:തൃശ്ശൂരിന്റെ നഗരപ്രാന്തങ്ങൾ
വർഗ്ഗം:Coordinates on Wikidata